Kamu bisa jelasin ke aku soal Perang Byzantine–Seljuk dalam bahasa melayu?

Perang Byzantine–Seljuk ialah satu siri pertempuran muktamad yang mengubah timbangan kuasa di Asia dan Syria daripada Empayar Byzantine ke pihak Turki Seljuk. Penunggang-penunggang dari kawasan steppe Asia Tengah ini meniru taktik yang digunakan oleh orang Hun beratus-ratus tahun dahulu untuk menentang Rom yang agak sama akan tetapi sekarang diiringi dengan semangat juang Islam. Dalam banyak perkara, orang Turki Seljuk menyambung penaklukan orang Islam semasa Perang Arab-Byzantine yang dicetuskan oleh Khilafah al-Rasyidin, Umaiyah dan Abbasiyyah di Levant, Afrika Utara dan Asia.

Pada hari ini, Pertempuran Manzikert dilihat umum sebagai saat pihak Byzantine tewas dalam perang mereka dengan Turki Seljuk; walau bagaimanapun, mutu Tentera Byzantine sebelum tahun 1071 M boleh dipersoalkan, dengan pencerobohan-pencerobohan Seljuk berjaya mengatasi sistem theme Byzantine. Namun demikian, selepas Manziket pun pemerintahan Byzantine di Asia tidak tamat dengan serta merta; pihak Turki tidak mengenakan konsesi berat terhadap lawan mereka—20 tahun berlalu sebelum Turki menawan keseluruhan semenanjung Anatolia, dan itupun bukan untuk masa yang lama.